फिर वही मोहब्बत

फिर वही मोहब्बत (उर्दू: پھر وہی محبت, शाब्दिक अर्थ 'फिर से वो प्यार') एक पाकिस्तानी टेलीविजन धारावाहिक है जो 16 मार्च 2017 से हर गुरुवार रात 8:00 बजे टीवी पर प्रसारित होता था। मुख्य कलाकारों में अहमद अली और हनिया आमिर शामिल थे। पटकथा मंसूर सईद ने लिखी थी और मोहसिन मिर्ज़ा ने निर्देशित की थी।

शो को पश्तो में बिया हघा मीना (पश्तो: بیاهغه مینه) शीर्षक के साथ डब किया गया था और "हम पश्तो 1" नामक चैनल पर प्रसारित किया गया था।

प्रारूप
कहानी दो भाइयों अशहर (बड़े) और यासिर (छोटे) से शुरू होती है। उनका विवाह दो बहनों से हैं, यासिर की शादी बड़ी रमशा से हुई है, और अशहर की शादी छोटी समरा से हुई है। समरा गर्भवती है और दंपति की पहले से ही एक बेटी है जिसका नाम अलिश्बा है। रमशा और यासिर का एक बेटा वलीद है। उनके साथ घर की मुखिया  दादी रहती है हैं। रफ़ीक परिवार का नौकर है जो हर चीज़ का ख्याल रखता है और उसके साथ परिवार के सदस्य की तरह व्यवहार किया जाता है। वह विशेष रूप से अलिश्बा के करीब है।  अलिश्बा को,रफ़ीक के हाथ का खाना पसंद है। समरा की गोद भराई के समय, दादी के निर्देश पर रफ़ीक अपनी गर्भवती पत्नी और बेटे को साथ लाता है। जब दादी रफ़ीक की पत्नी के साथ अजीब व्यवहार करती हैं, तो समरा आती है और गुस्सा करती है। अशहर उसके साथ बहस करता है और उसे बताता है कि यदि वह नौकरों पर इतना दुर्व्यवहार करेंगी, तो इसका अंजाम सही नही होगा। अगले दिन, भारी बारिश हो रही है और समरा को  गर्वती होने के कारण संकुचन का सामना करना पड़ रहा है। वह अशहर के अलावा किसी के साथ अस्पताल जाने से इनकार कर देती है। उसके पास पहुंचने की जल्दी में, अशहर रफीक की गर्भवती पत्नी और बेटे से टकरा जाता है, जिससे उनकी मौत हो जाती है। वह घबरा कर वहां से चला जाता है और अस्पताल पहुंचता है तो पाता है कि उसका अजन्मा बच्चा भी मर चुका है। परिवार त्रासदी से त्रस्त है। कुछ दिनों बाद, अपराध बोध को सहन करने में असमर्थ, अशहर ने यासिर को अपने द्वारा किए गए अपराध के बारे में बता दिया। रफीक सुन लेता है और बदला लेने के लिए, अलिश्बा का अपहरण कर लेता है और उसे किसी अज्ञात गांव में ले जाता है।

सन्दर्भ

बाहरी कड़ियाँ

श्रेणी:पाकिस्तानी नाट्य धारावाहिक